armvectores/hy_wikipedia_2023 huggingface dataset:
Ուսումնական կինո

Ուսումնական կինո, գիտական կինոյի տեսակ, որը որպես օժանդակ միջոց օգտագործվում է ուսումնական պրոցեսում։ Որպես կանոն, կիրառվում է այն դեպքերում, երբ ուսումնական նյութը դժվար է ընկալվում պարապմունքերի սովորական պայմաններում։ Ուսումնական ֆիլմերը դասակարգվում են ըստ ուսուցանվող նյութի և նրա մասնավոր մեթոդիկայի, սովորողի տարիքի, գիտական պատրաստականության աստիճանի և դիդակտիկ նշանակության։ Ուսումնական կինոյում նոր փուլ է սկսվել կինոպրոյեկցիոն ապարատի ստեղծումով։ Հոկտեմբերյան հեղափոխությունից հետո սովետական ուսումնական կինոն աննախընթաց զարգացում է ունեցել։ 1930-ական թվականներին կազմակերպվել է ուսումնական ֆիլմերի մասսայական արտադրություն, Մոսկվայում ստեղծվել են «Դպրոցֆիլմ» և «Րուհֆիլմ» կինոլաբորատորիաները։ Ուսումնական ֆիլմեր են արտադրվում նաև Սվերդլովսկում, Կիևում, ինչպես և միութենական հանրապետություններում։ 1967 թվականից անց են կացվում ուսումնական ֆիլմերի միութենական փառատոներ։ ԽՍՀՄ մանկավարժական գիտությունների ակադեմիայում և բարձրագույն դպրոցի ԴՀԻ–ում գործում են ուսումնական կինոյի և հեռուստատեսության գիտահետազոտական լաբորատորիաներ։
Մեթյու Մոուլ

Մեթյու Մոուլ (անգլ.՝ Matthew Mole; հոկտեմբերի 18, 1991(1991-10-18), Քեյփթաուն, ՀԱՀ), հարավաֆրիկացի երաժիշտ, երգիչ և երգերի հեղինակ Քեյփթաունից։


== Կարիերա ==
2011 թվականին Մոուլը թողարկել է իր «You Did Well, Kid» անկախ դեբյուտային մինի ալբոմը։ Նրա այլ սինգլները տեղադրվել են համացանցում։ 2012 թվականին Մեթյուն հաղթել է Converse Get Out Of The Garage մրցույթը, Լոնդոնի 100 Club-ում համերգը և Նյու Յորքում Converse-ի ստուդիայի ձայնագրական սեսիան։ Մրցույթը հաղթելուց հետո նա պայմանագիր է կնքել Just Music-ի հետ և 2012 թվականի դեկտեմբերին թողարկել իր երկրորդ մինի ալբոմը՝ «Same Parts, Same Heart»-ը։ Մոուլը նկարագրել է իր երաժշտական ոճը որպես էլեկտրոնային «ողնաշարով» ֆոլք։


== Սկավառակագրություն ==


== Մրցանակներ ==
Առաջադրվել է 20-րդ South African Music Awards-ի «Տարվա լավագույն արտիստ» և «Լավագույն փոփ ալբոմ» անվանակարգերում (2014)
Առաջադրվել է MK Awards-ին «Նորեկ» անվանակարգում։


== Ծանոթագրություններ ==


== Արտաքին հղումներ ==
Պաշտոնական կայք
Կարաեր

Կարաեր, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա քաղաքատիպ ավան Ադրբեջանական ՍՍՀ-ի Խանլարի շրջանում։


== Բնակչություն ==
1906-1908 թվականներին գյուղն ունեցել է 365 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ակրոստիքոս

Ակրոստիքոս, անտիկ պոեզիայից սկիզբ առնող բանաստեղծական ձև, որի տողերի առաջին տառերը, վերևից ներքև կարդալիս, կազմում են որևէ բառ կամ արտահայտություն։
Հաճախ սկզբնատառերից կազմվում է այն անձի անուն-ազգանունը, որին ձոնված է բանաստեղծությունը։ Անցյալում ակրոստիքոսի ձևն օգտագործվել է գրաքննությունը շրջանցելու կամ երկի հեղինակի անունը թաքուն տարածելու համար։ Կիրառվել է նաև չափածո հանելուկների մեջ, որի առաջին տառերից կազմվել է պատասխանը։
Ակրոստիքոսի ձևին հայ բանաստեղծներից դիմել է Եղիշե Չարենցը. իր «Գիրք ճանապարհի» ժողովածուի մեջ նա չորս ակրոստիքոս է նվիրել դստերը՝ Արփենիկ Չարենցին։ Ակրոստիքոս է նաև Վահան Տերյանի հետևյալ բանաստեղծությունը, որի տողերի սկզբնատառերը կազմում են ռուս բանաստեղծ Վեչեսլավ Իվանովի անուն- ազգանունը.


== Աղբյուրներ ==
Կաղապար:Մայրիկ
Լեբուս (Գերմանիա)

Լեբուս (գերմ.՝ Lebus), քաղաք Գերմանիայում, Բրանդենբուրգի տարածքում։
Մտնում է Մերկիշ Օդեռլենդի շրջանի կազմի մեջ։ Գտնվում է Լեբուսի ենթակայության տակ։ Բնակչությունը 3192 մարդ է (2010 թվականի դեկտեմբերի 31–ի տվյալներով)։ Զբաղեցնում է 54,23 կմ² տարածք։ Պաշտոնական կոդը՝ 12 0 64 268։
Քաղաքը ստորաբաժանվում է 3 քաղաքային համայնքների։

Լեբուսը (Լյուբուշ) հանդիսանում է Լյուբուշյանի շրջանի պատմական կենտրոնը։


== Ծանոթագրություններ ==


== Արտաքին հղումներ ==
Պաշտոնական էջ
Կամենսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Կամենսկի գյուղական խորհուրդ (այլ կիրառումներ)Կամենսկի գյուղական խորհուրդ  (ուկրաիներեն՝ Кам'янська сільська рада), Ուկրաինայի Խարկովի մարզի Դվուրեչանսկի շրջանում։
2001 թվականի տվյալներով Կամենսկի գյուղական խորհրդում բնակվում էր 1768 մարդ։ Բնակավայրը զբաղեցնում է 175.76 կմ² տարածք։ Բնակչության խտությունը կազմում էր 10.06 մարդ/կմ²։ Խորհրդում կա 7 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կռնակոչ

Կռնակոչ, լեռ է Գողթն գավառում, Մեսրոպավան գյուղից 6-7 կմ արևելք։ Ալպյան բուսականությամբ ծածկված այս սարը Կապուտջուղ լեռան հարավարևմտյան լանջի բարձունքներից է և ծովի մակարդակից ունի մոտ 3000 մ բարձրություն։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
Ռաֆայել Ալկանտարա

Ռաֆայել Ալկանտարա, նաև՝ Ռաֆինյա (իսպ.՝ Rafael Alсаntára do Nascimento, Rafinha, փետրվարի 12, 1993(1993-02-12), Սան Պաուլո, Բրազիլիա), բրազիլացի ֆուտբոլիստ, հարձակվողական ոճի կիսապաշտպան։ Ալկանտարաներից կրտսերը։


== Կենսագրություն ==
Ռաֆայել Ալկանտարան ծնվել է 1993 թվականի փետրվարի 12-ին Բրազիլիայի Սան Պաուլո քաղաքում, չնայած նա ունի Իսպանիայի քաղաքացիություն։ Լեգենդար Մազինյոյի որդի Ռաֆայելը Իսպանիա տեղափոխվեց վաղ տարիքում, երբ իր հայրը դեռ հանդես էր գալիս Վալենսիայում, Սելտայում և Էլչեում։ 2006 թվականին` 13 տարեկան հասակում Ռաֆինյան իր եղբոր` Տիագոյի հետ միասին ընդունվեց Բարսելոնայի Լա Մասիա մարզադպրոց։
Ռաֆինյան հարձակվողական ոճի կիսապաշտպան է, ով շատ վտանգավոր է մրցակցի տուգանային հրապարակում։ Ռաֆինյան հաճախ աչքի է ընկնում գոլերով, սակայն մշտապես ապահովում է դրանք գոլային փոխանցումների տեսքով։ Ռաֆինյան խաղացել է Իսպանիայի Մ 16, Մ 17 և Մ 19 հավաքականներում, սակայն որպես իր վերջնական հավաքականը ընտրել է Բրազիլիան, որի Մ 20 տարեկանների հավաքականի կազմում մասնակցել է Կանահինայում կայացած հարավամերիկյան առաջնությանը։


== Բնութագիր ==
Տաղանդավոր և ձախլիկ Ռաֆինյան հայտնի է թիմի գրոհներին ճիշտ ժամանակին միանալու հատկությամբ։ Որպես կիսապատշպան Ռաֆինյան ղեկավարում է խաղի տեմպը։ Վերջին մրցաշրջաններում Ռաֆինյան Հայտնի է եղել որպես հիանալի ասիստենտ, սակայն հեղինակել է բազմաթիվ գոլեր։


=== Կարիերա ===
2014 ՖԱ Բարսելոնա
2013–2014 ՖԱ Սելտա (վարձավճար)
2011–2013 ՖԱ Բարսելոնա Բ


== Արտաքին հղումներ ==
Պրոֆիլը «Բարսայի» պաշտոնական կայքում Archived 2011-10-29 at the Wayback Machine.
Պրոֆիլը BDFutbol կայքում
Պրոֆիլը Futbolme կայքում
Պրոֆիլը Transfermarkt.co.uk կայքում
Գոռ Մարտիրոսյան

Գոռ Մարտիրոսյան (փետրվարի 18, 1991(1991-02-18), Երևան, Հայկական ԽՍՀ, ԽՍՀՄ), հայ ֆուտբոլիստ։ Խաղում է պաշտպանի դիրքում։


== Կարիերա ==
Գոռ Մարտիրոսյանը «Բանանց» ֆուտբոլային ակումբի սան է։ Վաղ տարիքում հանդես է եկել «Բանանց» ֆուտբոլային ակումբի պատանեկան հավաքականում, հետագայում սկսել է հանդես գալ երիտասարդական հավաքականում։ Սակայն խաղադաշտ շատ քիչ է դուրս եկել։ 2009 թվականից Գոռը «Արարատ» ֆուտբոլային ակումբի խաղացող էր, չնայած հազվադեպ էր խաղադաշտ դուրս գալիս։ 2009 թվականի մրցաշրջանում նա խաղացել է ընդամենը 3 խաղ, երեքն էլ՝ որպես փոխարինող։ Առաջին խաղը «Արարատում» Մարիտրոսյանը անցկացրել է 17-րդ տուրում, «Միկայի» դեմ խաղում, որտեղ «Արարատը» պարտվել է 1:5 հաշվով։ 2010 թվականի մրցաշրջանը ավարտելուն պես Մարտիրոսյանը հեռացել է ակումբից։


== Ձեռքբերումներ ==
 «Արարատ» (Երևան)
2009 թվականի Հայաստանի Սուպերգավաթի հաղթող։


== Ծանոթագրություններ ==


== Արտաքին հղումներ ==
Պրոֆիլը ՖՖԱյի պաշտոնական կայքում (ռուս.)
Պրոֆիլը footballdatabase.eu կայքում (անգլ.)
Միխայլովսկի (Վերխնեդոնսկի շրջան)

Անվան այլ կիրառումների համար տե՛ս՝ Միխայլովսկի (այլ կիրառումներ)Միխայլովսկի (ռուս.՝ Михайловский), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Մտնում է Վերխնյակովսկի գյուղական համայնքի կազմի մեջ։
Մոնացիտ

Մոնացիտ (գերմաներեն Monazit, հունարեն μονάζω — ապրում եմ միայնակ), միներալ, հազվագյուտ տարրերի՝ հիմնականում ցերիումի խմբի, ֆոսֆատ։ Քիմ․ կազմը՝ 
  
    
      
        C
        e
        ,
        L
        a
      
    
    {\displaystyle Ce,La}
  ․․․ [
  
    
      
        P
        
          O
          
            4
          
        
      
    
    {\displaystyle PO_{4}}
  ]։ Հաճախ պարունակում է տարբեր խառնուրդներ, որոնցից կարևոր են՝ 
  
    
      
        T
        h
        
          O
          
            2
          
        
      
    
    {\displaystyle ThO_{2}}
   (մինչև 10% և ավելի), 
  
    
      
        U
        
          O
          
            2
          
        
      
    
    {\displaystyle UO_{2}}
   (մինչև 6,6%), 
  
    
      
        Z
        r
        
          O
          
            2
          
        
      
    
    {\displaystyle ZrO_{2}}
  , 
  
    
      
        C
        a
        O
      
    
    {\displaystyle CaO}
  , ինչպես նաև 
  
    
      
        S
        i
        
          O
          
            2
          
        
        ,
        S
        
          O
          
            3
          
        
      
    
    {\displaystyle SiO_{2},SO_{3}}
  ։ Բյուրեղագիտական համակարգը մոնոկլինային է։ Առաջացնում է թերթավոր, երբեմն հաստ աղյուսաձև բյուրեղներ, անկանոն հատիկներ, հատիկավոր զանգվածներ։ Սովորաբար ուժեղ ռադիոակտիվ է․ Գույնը՝ դեղինից, դեղնականաչից մինչև շագանակագույն, կարմրագորշ։ Կարծրությունը՝ 5—5,5, խտությունը՝ 4900—5500 կգ³։ Մոնացիտի հանքավայրերը հիմնականում կապված են գրանիտների, պեգմատիտների, սակավ՝ ալկալիական գրանիտներում, սիենիտներում հիդրոթերմալ կարբոնատային երակների հետ։ Արդյունահանվում է գլխավորապես գետային և ծովային ցրոններից (օրինակ, Հնդկաստանում, Շրի Լանկայում, Բրազիլիայում)։ Հումք է ցերիում և թորիում ստանալու համար։


== Ծանոթագրություններ ==
Աղբյուրի մոտ (նկար)

«Աղբյուրի մոտ», ՀԽՍՀ վաստակավոր նկարիչ Արփենիկ Նալբանդյանի 1957 թվականին ստեղծած կտավը, որը գտնվում է Հայաստանի ազգային պատկերասրահում։ Նկարն աչքի է ընկնում սուր դիտողականությամբ և նուրբ քնարականությամբ։
Նկարի չափսերն են՝ 63x85 սմ, նյութը՝ կտավ, յուղաներկ։


== Պատմություն ==
Արփենիկ Նալբանդյանի ստեղծագործական թեմատիկայում մեծ տեղ է զբաղեցրել խորհրդային կյանքը, հասարակ ժողովրդի առօրյան։ Նրա ստեղծագործական կյանքի երկրորդ շրջանում կտավները դառնում են ավելի կենսալի և գեղարվեստական ձևի առումով ավելի հասուն։
«Աղբյուրի մոտ» կտավը հեղինակը ստեղծել է տարված լինելով Բջնիի բնաշխարհով և ծանոթանալով տեղի բնակչության կյանքին ու առօրյային։
Բջնիում կատարված աշխատանքների մեջ ամբողջանում են Նալբանդյանի ստեղծագործական որոնումները և նկատելի են դառնում նկարչուհու արվեստի զարգացման հետագա ուղիները։


== Նկարագրություն ==
«Աղբյուրի մոտ» կտավը լի է լուսավոր կոլորիտով, հարուստ երանգներով, օդառատ է։ Սյուժեն պատկերելու համար Նալբանդյանն առանձին որոնումներ չի կատարել, այլ պատկերել է այն, ինչ տեսել է։ Արտաքինից չերևացող, բայց մտածված դասավորությունները, ֆիգուրների ներքին, իմաստավորված կապը, միջավայրի ակտիվ օգտագործումը կենսական համոզչականություն են հաղորդում աշխատանքին։


== Տես նաև ==
Հայաստանի ազգային պատկերասրահ


== Գրականություն ==
Արփենիկ Նալբանդյանի ստեղծագործությունների ցուցահանդեսի կատալոգ (Նախաբան` Ե. Մարտիկյան, խմբագիր` Ե. Կուրդոյան) – Ե., 1948
Հայաստանի պետական պատկերասրահ – կատալոգ, Ե., 1965, էջ 137
Արփենիկ Նալբանդյան 100 (Հեղինակ` Հ Բադալյան) – կատալոգ, Ե., 2016


== Ծանոթագրություններ ==


== Արտաքին հղումներ ==
Հայաստանի ազգային պատկերասրահ
Դիսպլազիա

Դիսպլազիա (Հին հունարենից δυσ- dys-  (վատ) կամ (դժվար) և πλάσις plasis, (Ձևավորում), բջիջների ոչ նորմալ աճը բջջային (միկրոսկոպիկ) կամ/և օրգանային (մակրոսկոպիկ) մակարդակներում, և/կամ  ոչ նորմալ հիստոլոգիական կամ անատոմիական կառուցվածքը պայմանավորված  տվյալ աճով։ Դիսպլազիան միկրոսկոպիկ մակարդակում հիմնականում ներառում է էպիթելիալ դիսպլազիա և ոսկրերի ֆիբրոզ դիսպլազիա։Դիսպլազիան մակրոսկոպիկ մակարսակում հիմնականում ընդգրկում է կոնք ազդրային հոդի դիսպլազիա, միելոդիսպլազիա և պոլիկիստոզ դիսպլաստիկ երիկամ։


== Հիմնական միկրոսկոպիկ մակարդակ ==


=== Էպիթելիալ դիսպլազիա ===
Դիսպլազիան որի ժամանակ տեղի է ունենում բջիջների աճի ու զարգացման դանդաղում ի տարբերություն մետապլազիայի որի դեպքում տարբերակված բջիջների մի տեսակը փոխարինվում է մյուսով։


=== Միելոդիսպլաստիկ սինդրոմ ===
Միելոդիսպլաստիկ սինդրոմները քաղցկեղի տարատեսակ են որի դեպքում ոսկրածուծի տհաս արյան բջիջները չեն զարգանում և չեն վերածվում առողջ արյան բջիջների։ Արյան բջիջների զարգացման խանգարումը հանդիսանում է էրիթրոցիտների, թրոմբոցիտների և լեյկոցիտների ցածր քանակի պատճառ։ Բլաստների քանակը, որոնք հանդիսանում են տհաս բջիջներ, արյան և ոսկրածուծում բարձրանում է ։


=== Ոսկրի ֆիբրոզ դիսպլազիա ===
Ոսկրի ֆիբրոզ դիսպլազիան հիվանդություն է որի դեպքում ոսկրահյուսվածքը և ոսկրածուծը փոխարինվում են ֆիբրոզ հյուսվածքով, պատճառ հանդիսանալով թույլ և ձգման հակված ոսկրի առաջացման։Որպես հետևանք որպես բարդություն առաջանում են կոտրվածքներ, դեֆորմացիաներ, ֆունկցիայի վնասումներ և ցավ։


== Հիմնական մակրոսկոպիկ մակարդակ ==


=== Կոնք ազդրային հոդի դիսպլազիա ===
Այս դիսպլազիան առաջացնում է անոմալիա կոնք ազդրային հոդի կապանային ապարատում որը պատճառ է հանդիսանում հոդագլխիկի և հոդափոսիկի համադրման խանգարման բերելով հոդախախտի ռիսկի մեծացման։ Կոնք ազդրային հոդի դիսպլազիան կարող է ի հայտ գալ կամ առաջանալ կյանքի վաղ շրջանում։ Չնայած այն չի առաջացնում ախտանիշներ մեկ տարեկանից փոքր երեխաների մոտ։ Բարեբախտաբար մի ոտքը կարող է կարճլինել մյուսից։ Ձախ հոդը շատ ավելի հաճախ  է ախտահարվում քան աջը։ Բարդությունները առանց բուժման կարող են ներառել արթրիտ, Կաղություն և մեջքի ստորին հատվածի ցավ։


=== Պոլիկիստոզ դիսպլաստիկ երիկամ ===
Այս պաթոլոգիան մի վիչակ է որը առաջանում է երիկամային մալֆորմացիայի ընթացքում երը տեղի է ունենեւմ ֆետալ զարգացման ընթացքում։Երիկամը պարունակում է տարբեր չափսերի բազում կիստաներ։Պոլիկիստոզ դիսպլազիան  երիկամների կիստոզ հիվանդությունների ամենահաճախ հանդիպող տարերակն է և այն որովայնային զանգվածի պատճառը նորածինների մոտ։


== Ծանոթագրություններ ==


== Գրականություն ==
Փարցխնալ

Փարցխնալ (վրաց.՝ ფარცხნალი), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 440 մետր բարձրության վրա։ Շրջկենտրոն Խարագաուլից հեռու է 4 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 254 մարդ։


== Ծանոթագրություններ ==
Ռոբերտո Բոլլե

Ռոբերտո Բոլլե (մարտի 26, 1975(1975-03-26), Կազալե Մոնֆերատո, Ալեսանդրիա, Պիեմոնտ, Իտալիա), իտալացի բալետի պարող է։
Առաջին պարողն է աշխարհում, ով միաժամանակ հանդիսանում է Իտալիա, Միլանի Լա Սկալա թատրոնի և ԱՄՆ, Նյու Յորքի Ամերիկյան բալետի թատրոնի աստղը։


== Կենսագրություն ==
Ռոբերտո Բոլլեն ծնվել է Իտալիայում՝ Պիեմոնտ մարզի Կազալե Մոնֆերատո կոմունայում։ Բալետով սկսել է զբաղվել յոթ տարեկանում՝ հաճախելով տեղական դպրոցը, ընդունվել է Լա Սկալա թատրոնի բալետի դպրոց 12 տարեկանում։ 1990 թվականին Ռուդոլֆ Նուրիևը ընտրում է նրան «Մահ Վենետիկում» օպերայի կերպարներից մեկի՝ Տադցիոյի դերի համար, սակայն թատրոնը արգելում է Ռոբերտոյին ընդունել առաջարկը՝ պատճառաբանելով, որ նա շատ երիտասարդ է։

1996 թվականին հանդես է եկել «Ռոմեո և Ջուլիետ» բալետում, որից հետո քսանմեկ տարեկան Բոլլեն դարձավ Լա Սկալայի առաջատար պարողը։ Նա հրաժարվեց այդ դիրքից՝ ազատ կարիերա ունենալու համար։ Դրանից հետո պարողը հանդես է եկել բազմաթիվ բալետներում՝ Քնած գեղեցկուհի, Կարապի լիճ, Մոխրոտը, Մարդուկ-Ջարդուկը, Ժիզել, Էսմերալդա և այլն։
Բոլլեն պարել է Թագավորական բալետ, Կանադայի ազգային բալետ, Շտուտգարտ բալետ, Բեռլինի պետական օպերա, Վիեննայի պետական օպերա, Բավարիայի պետական օպերա, Հռոմի օպերային թատրոն, Սան Կառլո (Նեապոլ) թատրոններում։
2000 թվականի հոկտեմբերին Լոնդոնի Կովենտ գարդեն արքունական թատրոնում նա կատարեց սեզոնի բացումը Կարապի լիճ բալետով, իսկ նոյեմբերին Բոլլեն հրավիրված էր Բոլշոյ Բալետ՝ մասնակցելու Մայա Պլիսեցկայայի 75 ամյակի միջոցառմանը, որին ներկա էր նախագահ Վլադիմիր Պուտինը։


== Հեռուստատեսային  ծրագրեր ==
Ռոբերտո Բոլլե - Իմ ազատ պարը (Rai 1, 2016)
Պարիր ինձ հետ (Rai 1, 2018-2019)


== Պարգևներ ==
1999, Premio Gino Tani
2000, Premio letterario Galileo


== Ծանոթագրություններ ==


== Աղբյուրներ ==
http://www.robertobolle.com/
https://www.imdb.com/name/nm2056225/
https://it.wikipedia.org/wiki/Internet_Movie_Database
https://it.wikipedia.org/wiki/Roberto_Bolle
http://www.dossiercultura.it/musica/bolle-una-vita-per-la-danza.html
http://giornaledelladanza.com/home/57788/
Լենինսկոե (գյուղ, Լենինսկի շրջան)

Անվան այլ կիրառումների համար տե՛ս՝ ԼենինսկոեԼենինսկոե (ռուս.՝ Ленинское), գյուղ Ռուսաստանի, Հրեական ինքնավար մարզի Լենինսկի շրջանի կազմում։
Բնակչությունը 2010 թվականին գրանցված տվյալներով կազմում էր 6109 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրուտել

Բրուտել (ֆր.՝  Brutelles), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 186 մարդ, բնակչության խտությունը` 29.57 մարդ/կմ²։ Բնակավայրը զբաղեցնում է 6.29 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հյուսիս-արևմուտք, Ամյեն քաղաքից 65 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 118 աշխատունակ (15-64 տարեկան) բնակիչ, որոնցից ակտիվ էին 92-ը, իսկ ոչ ակտիվները` 26։ Ակտիվության ցուցանիշը կազմում է 78,0 %։ 92 աշխատունակ մարդկանցից աշխատել է 81 անձ (44 տղամարդ և 37 կին)։ Գործազուրկ են եղել 11 անձ (3 տղամարդ և 8 կին)։ 26 անաշխատունակներից 6-ը եղել են աշակերտներ կամ ուսանողներ, 15-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փոլ Ուեսթֆալ

Փոլ Ուեսթֆալ (անգլ.՝ Paul Westphal, նոյեմբերի 30, 1950(1950-11-30), Տորրանս, Լոս Անջելես շրջան, Կալիֆոռնիա, ԱՄՆ - հունվարի 2, 2021(2021-01-02), Սկոտսդեյլ, Մարիկոպա շրջան, Արիզոնա, ԱՄՆ), ամերիկացի պրոֆեսիոնալ բասկետբոլիստ և մարզիչ։


== Խաղացողի կարիերա ==
Խաղացել է հարձակվող պաշտպանի դիրքում։ Սովորել է Հարավային Կալիֆոռնիայի համալսարանում։ 1972 թվականի NBA դրաֆթի ժամանակ ընտրվել է «Բոստոն Սելտիքս» ակումբի կողմից՝ 10-րդ համարի ներքո։ Հետագայում հանդես է եկել «Ֆինիքս Սանս», «Սիեթլ Սուպերսոնիքս» և «Նյու Յորք Նիքս» ակումբների կազմում։ NBA-ում, ընդհանուր առմամբ, անցկացրել է 12 մրցաշրջան։ 1973-74 թվականների մրցաշրջանին Ուեսթֆալ Սելտիքսի կազմում դարձել է NBA չեմպիոն։ 1968 թվականին ճանաչվել է ավագ դպրոցում սովորողների միջև լավագույն բասկետբոլիստ։ Հինգ անգամ մասնակցել է NBA բոլոր աստղերի խաղին (1977-1981)։ Երեք անգամ ընդգրկվել է NBA բոլոր աստղերի առաջին հավաքականի կազմում (1977, 1979 և 1980), ինչպես նաև մեկ անգամ NBA բոլոր աստղերի երկրորդ հավաքականի կազմում (1978)։ «Սանս»-ում նրա կողմից անմահացված է 44-րդ համարը։ NBA կարիերայի ընթացքում, ընդհանուր առմամբ, պաղացել է 823 խաղ, որոնց ժամանակ հավաքել 12 809 միավոր (15,6 մ/խ), կատարել 1580 անդրադարձ, 3591 փոխանցում, 1022 խլում և 262 բլոկշոտ։


== Մարզչի կարիերա ==
Խաղացողի կարիերայի ավարտից հետո մարզել է «Ֆինիքս Սանս» (1988-1996), «Սիեթլ Սուպերսոնիքս» (1998-2000) և «Սակրամենտո Քինգս» (2009-2012) ակումբները։
Երկու անգամ նշանակվել է Արևմտյան կոնֆերենցիայի NBA բոլոր աստղերի խաղի գլխավոր մարզիչ (1993, 1995)։


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Մարզչի կարիերա(անգլ.)
Ֆուտբոլի ազգային հավաքականներում 50 և ավելի գոլ խփած ֆուտբոլիստների ցանկ

Ցանկի մեջ ընդգրկված են այն ֆուտբոլիստները, որոնք իրենց ազգային հավաքականներում խփել են 50 և ավելի գոլեր։
Կապույտով նշված ֆուտբոլիստները շարունակում են իրենց ելույթները ազգային հավաքականների կազմում։
Ցանկի տվյալները ներկայացված են 2020 թվականի հունվարի 1-ի դրությամբ։
Առաջին ֆուտբոլիստը, որը միջազգային խաղերում իր հաշվին գրանցել է 50 և ավելի գնդակ,Պոլ Նիելսենն էր Դանիայի ազգային հավաքականից։ Հաջորդ ֆուտբոլիստը,որին հաջողվել է հասնել այդ արդյունքին Ֆերենց Պուշկաշն էր։ Պուշկաշը միջազգային խաղերում խփել է 84 գնդակ։


== Արտաքին հղումներ ==
Հավաքականում 30 և ավելի գոլ խփած ֆուտբոլիստներ
Թոփ 20 գոլահարներ
Աշխարհի 10 ամենաշատ գոլ խփած ֆուտբոլիստներ


== Ծանոթագրություններ ==
Բակինսկայա

Բակինսկայա (ռուս.՝ Бакинская), ստանիցա Ռուսաստանի Դաշնության Կրասնոդարի երկրամասի Գորյաչի Կլյուչի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 2519 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դուբրովիշչե

Դուբրովիշչե (ռուս.՝ Дубровище), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուխարեստի համալսարան

Բուխարեստի համալսարան ռումիներեն՝ Universitatea din București), 1864 թվականին արքայազն Ալեքսանդրու Յոհան Կուզայի դեկրետով հիմնադրված համալսարան Ռումինիայում, որը եղել է Սուրբ Սավայի ակադեմիայի իրավահաջորդը։ Համարվում է Ռումինիայի երկրորդ ամենահին և ժամանակակից համալսարանը։ Ռումինիայի կրթության նախարարարության կողմից այն դասակարգվել է որպես «առաջատար հետազոտությունների և կրթության համալսարան»։


== Պատմություն ==
1694 թվականին Վալախիայի առաջնորդ Կոնստանտին Բրինկովյանուն Բուխարեստում հիմնադրել է Սուրբ Սավայի իշխանական ակադեմիան, որտեղ դասընթացներն անցկացվել են հունարենով։ 1776 թվականին Վալախիայի առաջնորդ Ալեքսանդր Իպսիլանտին (1725-1805) բարեփոխում է Սուրբ Սավայի ակադեմիայի ծրագիրը, որտեղ դասընթացներն անցկացվում են ֆրանսերեն, իտալերեն և լատիներեն։ 1859 թվականին ստեղծվել է իրավաբանական ֆակուլտետը։ 1857 թվականին ռումինացի բժիշկ Կառոլ Դավիլան հիմնադրել է Կառոլ Դավիլայի անվան բժշկության և դեղագործության համալսարանը։ 1857 թվականին տեղի է ունեցել Բուխարեստի համալսարանական պալատի հիմնարկեքը։

1864 թվականի հուլիսի 4/16 Ալեքսանդրու Յոհան Կուզան հիմնադրել է Բուխարեստի համալսարանը՝ միավորելով իրավագիտության և գիտությունների ֆակուլտետները որպես մեկ միասնական մարմին։ Հետագա տարիներին ստեղծվել են այլ ֆակուլտետներ՝ 1884 թվականին՝ Տեխնոլոգիայի ֆակուլտետը, 1906 թվականին՝ Երկրաբանության ինստիտուտը, 1913 թվականին՝ Էլեկտրոտեխնոլոգիայի ակադեմիական ինստիտուտը, 1921 թվականին՝ Անասնաբուժության ֆակուլտետը, 1923 թվականին՝ Դեղագիտական ֆակուլտետը, 1924 թվականին՝ Մինա Մինովիչի անվան դատական բժշկության ինստիտուտը։
1956 թվականին հիմնականում այս համալսարանի ուսանողական առաջնորդները կազմակերպել են խաղաղ բողոքի ակցիա ընդդեմ Ռումինիայի կոմունիստական վարչակարգի, սակայն նրանց կանխել են այն իրագործել։
1950-1960-ական թվականներին համալսարանը կոչվել է Կոնստանտին Պարհոնի անվամբ։


== Վարկանիշ ==
2012 թվականին ըստ QS համաշխարհային համալսարանական վարկանիշի տվյալների՝ Բուխարեստի համալսարանը Ռումինիայի 3 այլ համալսարանների հետ միասին ներառվել է 700 առաջատար համալսարանների շարքում։


== Ֆակուլտետներ ==

Բուխարեստի համալսարանն ունի 19 ֆակուլտետ։

Մաթեմատիկայի և համակարգչային գիտության ֆակուլտետ
Բիզնեսի և կառավարման ֆակուլտետ
Ֆիզիկայի ֆակուլտետ
Քիմիայի ֆակուլտետ
Կենսաբանության ֆակուլտետ
Իրավագիտության ֆակուլտետ
Աշխարհագրության ֆակուլտետ
Փիլիսոփայության ֆակուլտետ
Երկրաբանության և երկրաֆիզիկայի ֆակուլտետ
Ժուռնալիստիկայի և հեռահաղորդակցման ֆակուլտետ
Օտար լեզուների և գրականության ֆակուլտետ
Քաղաքագիտության ֆակուլտետ
Գրականագիտության
Սոցիոլոգիայի և սոցիալական աշխատանքի ֆակուլտետ
Պատմության ֆակուլտետ
Հոգեբանության և կրթական հետազոտությունների ֆակուլտետ
Աստվածաբանության ֆակուլտետ
Ուղղափառ աստվածաբանության ֆակուլտետ
Հռոմի Կաթոլիկ աստվածաբանության և սոցիալական աշխատանքի ֆակուլտետ
Համալսարանն ունի նաև հրատարակչություն, տարբեր հետազոտական ինստիտուտներ։


== Ծանոթագրություններ ==


== Արտաքին հղումներ ==
Պաշտոնական կայքը Archived 2010-02-24 at the Wayback Machine.
Գրիզիմ

Գարիզիմ կամ Գրիզիմ կամ Գարիզին (բիբլիական եբրայերեն՝ גרזים; ծագում է גָּרַז gaw-raź «անջատ, կտրված լինել», հին հունարեն՝ Γαριζίν; լատ.՝ Garizim; արաբ․՝ جرزيم‎‎), լեռան անուն՝ Սամարիայի կենտրոնում՝ Նաբլուս քաղաքի  հարավային մասում։


== Հիշատակում Աստվածաշնչում ==
Բիբլիական ժամանակներում սկզբնապես գտնվում էր Եֆրեմովի ցեղի կալվածքում։ Գևալ լեռան հետ Գրիզիմը Մոիսեյի կողմից նշանակվել էր ամենամյա համընդհանուր ժողովի ժամանակ Օրենքի ընթերցման համար։ Այստեղ էին գտնվում Իսրայելի վեց ցեղերը. Սիմեոնովոն, Լեվիինոն, Իսսախարովոն, Իոսիֆովոն և Վենիամինովոն, ովքեր պետք է կատարեին Օրենքի օրհնությունը, միաժամանակ հակառակ լեռան վրա՝ մյուս վեց ցեղերն էին. Ռուվիմովոն, Գադովոն, Ասիրովո, Զավուլոնովո, Դանովո և Նեֆալիոմովոն, ովքեր անիծում էին այն խախտողներին։ Ուխտի Տապանակը՝ շրջապատված հոգևորականներով և լևիտամներով, գտնվում էր այդ շարքում՝ երկու լեռների միջև։
Գևալ լեռան վրա՝ Մոիսեյի հրամանով իսրայելցիները ամբողջական քարերից կառուցեցին զոհասեղան, որոնց վրա փորագրված էին Աստծո 10 պատվիրանները։ Երկու լեռներն էլ գտնվում էին Եֆրեմովի ցեղի տարածքում և բաժանվում էին հովտով, որտեղ այնուհետև կառուցվեց Նաբլուսը (Շխեմ)։
Լեռան հյուսիսարևմտյան մասում է գտնվում Իակովի ջրհորը։


== Սամարիտաններ ==

Բաբելոնյան գերությունից հետո սամարիտանները Գրիզիմ լեռան վրա կառուցեցին տաճար, որը Հիրկան Երկրորդի կողմից ավերվեց մոտավորապես Ք.ա. 110 թվականին, բայց դրանից հետո այն շարունակեց մնալ սամարիտանների աղոթատեղին, ինչի մասին հիշատակում է սամարիտանուհին՝ Հիսուս Քրիստոսի հետ զրույցի ժամանակ։
Կայսր Ադրիանը Գրիզիմ լեռան վրա կառուցեց Յուպիտերի սրբատեղին։ 484 թվականին Զենոն կայսրն այստեղ կառուցեց Աստվածամոր եկեղեցին։ Արաբների կողմից նվաճվելուց հետո եկեղեցին ոչնչացվեց. եկեղեցու տեղում կառուցվեց Գանիմա իբն Ալի շեյխի դամբարանը, ով Սալահ ադ-Դինի զինակիցն էր։
20-րդ դարի վերջին սամարիտանները Գրիզիմ լեռան վրա կառուցեցին Կիրյատ-Լուզա բնակավայրը։


== Ծանոթագրություններ ==


== Արտաքին հղումներ ==
«Гаризим»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Հայաստանի սահմանադրական հանրաքվե (2005)

Հայաստանում Սահմանադրական հանրաքվեն անցկացվեց 2005 թվականի նոյեմբերի 27-ին։ Հանրաքվեով ՀՀ Սահմանադրության մեջ կատարվում էին մի շարք փոփոխություններ, որոնց աջակցում էր միջազգային հանրությունը։ Պաշտոնապես եղել է ընտրողների բարձր մասնակցություն և ճնշող մեծամասնությունը հանդես է եկել փոփոխություններ կատարելու օգտին։ Սակայն ընդդիմությունն ու դիտորդները հայտարարել են, որ հանրաքվեի անցկացման ժամանակ թույլ են տրվել լուրջ խախտումներ։
Հանրաքվեն ընդդիմության կողմից կոչվեց «ուրվականների հանրաքվե»։


== Ֆոն ==


== Արդյունքներ ==


== Հանրաքվեից հետո ==
Հանրաքվեի անցկացումից հետո երկու շաբաթների ընթացքում ընդդիմությունն անցկացրեց մի շարք հանրահավաքներ, բայց մեծ թվով մարդկանց չներգրավեց, որն էլ մեծապես հաստատում է բնակչության զգալի մասի իրարամերժ զգացումները։ Նոյեմբերի 28-ի առաջին հանրահավաքը ներգրավել է հինգից տասը հազար մարդ, սակայն առաջիկա երկու շաբաթների ընթացքում հանրահավաքներն ավարտվեցին։


== Ծանոթագրություններ ==
Մհեր Սուսանի

Սուսանի Միհիր Հուսեփի (սեպտեմբերի 7, 1968(1968-09-07), Հալեպ, Սիրիա), հայ բժիշկ, սրտաբան, «Աստղիկ» բժշկական կենտրոնի սրտային վիրաբուժության բաժանմունքի ղեկավար։


== Կենսագրություն ==
Ծնվել է Հալեպում, մեծացել է հայկական համայքում։ Դպրոցն ավարտելուց հետո որոշ ժամանակ Սիրիայում սովորել է ֆիզիկայի և մաթեմատիկայի ինստիտուտում, այնուհետև տեղափոխվել է Հայաստան և 1987- 1994 թվականներին սովորել Երևանի պետական բժշկական համալսարանում։ Մասնագիտացել է «Նորք-Մարաշ» բժշկական կենտրոնում, եղել է սրտաբան Հրայր Հովակիմյանի ուսանողը, որից հետո տեղափոխել է «Աստղիկ» բժշկական կենտրոն։
Եղել է Հայաստանում գումարված սրտաբանների համահայկական համաժողովների կազմակերպիչներից։


== Ընտանիք ==
Ամուսնացած է բժիշկ-անեսթեզիոլոգ Եվա Կրասնիկովայի հետ, ունեն երկու դուստր։


== Ծանոթագրություններ ==
Բաշկի

Անվան այլ կիրառումների համար տե՛ս՝ Բաշկի (այլ կիրառումներ)Բաշկի  (ռուս.՝ Башки), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Արագ Տանիպ գետի աջ ափին՝ 177 կմ հեռավորության վրա։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010201612111100025971
Հիդրոլոգիական ուսումնասիրությունների կոդը - 111102597
Ավազանի կոդը - 10.01.02.016
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մերվ

Մերվ (պարսկերեն՝ مرو, թուրքմ.՝ Merw), Միջին Ասիայի հնագույն քաղաքներից։ Գտնվել է Մուրգաբ գետի ափին (ներկայիս Թուրքմենստան Բայրամ Ալի քաղաքի մոտ)։ Մերվի ավերակներն ուսումնասիրվում են 19-րդ դարի 80-ական թվականներին (1946 թվականից պեղել է սովետական հնագետ Մ․ Մասոնի հնագիտական արշավախումբը)։ Մերվի հնագույն մասը՝ էրկ Կալան, գոյություն է ունեցել մ․ թ․ ա․ 1-ին հազարամյակի կեսից։ Մերվը բարգավաճել է մ․ թ․ ա․ 2-րդ դարից․—մ․ թ․ 3-րդ դարեր, ունեցել է մոտ 60 կմ2 տարածք, եռամաս կառուցվածք՝ միջնաբերդ (էրկ Կալա), բուն քաղաք (այժմյան՝ Գյաուր Կալա) և արվարձան (բոլորն էլ՝ պարսպապատ)։ 3-րդ դարից Մերվը եղել է Սասանյանների պետության կազմում, իսկ 7-րդ դարին նվաճել են արաբները։ Այս շրջանում Գյաուր Կալայում կառուցվել են բուդդայական և քրիստոնեական մենաստաններ, ֆեոդալների դղյակներ։ Մերվը առավել ծաղկման է հասել 11-րդ դարից —13-րդ դարերի 1-ին կեսին, երբ դարձել է սելջուկների մայրաքաղաքը։ 12-րդ դարի վերջից-13-րդ դարի սկզբին Խորեզմշահերի պետության խոշոր կենտրոն էր։ 1222 թվականին Մերվը ավերել են մոնղոլները։ Դրանից հետո քաղաքը մասնակիորեն վերածնվել է, բայց այլևս նշանակալի դեր չի խաղացել։ 1520-1524 թվականներին և 1601-1747 թվականներին գտնվել է պարսիկների իշխանության ներքո, 19-րդ դարին վերջնականապես անկում է ապրել։
Մերվի ավերակներն ընդգրկված են ՅՈՒՆԵՍԿՕ-ի համաշխարհային ժառանգության ցանկում։
Աստերոիդների ցանկ (89001-89100)

Աստերոիդների ցանկ (88901-89000)  • Աստերոիդների ցանկ  • Աստերոիդների ցանկ (89101-89200)
 Աստերոիդների ցանկ (88901-89000)  • Աստերոիդների ցանկ  • Աստերոիդների ցանկ (89101-89200)


== Աղբյուր ==
«Discovery Circumstances: Numbered Minor Planets (85001)-(90000)»։ www.minorplanetcenter.net
Մուգութի (Քարելի շրջան)

Մուգութի (վրաց.՝ მუგუთი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 800 մետր բարձրության վրա։ Շրջկենտրոն Քարելից հեռու է 18 կմ։


== Ծանոթագրություններ ==
Նիկոլայ Տրուցուկ

Նիկոլայ Տրուցուկ (ռուս.՝ Николай Иванович Труцук, հոկտեմբերի 19, 1946(1946-10-19)), ռուս դիվանագետ։


== Կենսագրություն ==
1974 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է սլովակերենին, լեհերենին և անգլերենին։
1983 թվականից զբաղվում է դիվանագիտական գործունեությամբ։

2000 թվականի մարտից մինչև 2004 թվականի սեպտեմբերը եղել է Ռուսաստանի Դաշնության արտաքին գործերի նախարարության տեղեկատվության և տպագրության դեպարտամենտի տնօրենի տեղակալ։
2004 թվականի սեպտեմբերի 24-ից մինչև 2009 թվականի փետրվարի 25-ը Եթովպիայում եղել է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2002 թվականի հուլիսի 29)


== Ծանոթագրություններ ==
Իբրագիմովո (գյուղ, Կուգարչինսկի շրջան)

Անվան այլ կիրառումների համար տե՛ս՝ ԻբրագիմովոԻբրագիմովո (ռուս.՝ Ибрагимово, բաշկիրերեն՝ Ибраһим), գյուղ Ռուսաստանի, Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 186 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիետա (Վան Գոգ)

«Պիետա» (հոլ.՝ Pietà (naar Delacroix)), նիդերլանդացի հայտնի նկարիչ Վինսենթ վան Գոգի նկարը։ Արվել է Սեն Ռեմի դը Պրովանսում 1889 թվականի սեպտեմբերին։


== Պատմություն ==
Այս նկարը հիմնված է Էժեն Դելակրուայի նկարի վիմագրության վրա (1798—1803): «Պիետա» կտավում պատկերված է Մարիամ Աստվածածինը, որը սգում է Քրիստոսի մահը։ Փոքրիկ անհաջողությունը պատճառ է հանդիսացել այս աշխատանքի համար։ Վան Գոգը գրել է իր եղբորը՝ Թեոյին. «Դելակրուայի «Պիետա» նկարի վիմագրության ժամանակ մի քանի թերթեր ընկել են ներկի մեջ և յուղաներկը մի քիչ փչացել է։ Ես ահավոր վրդովված էի, և հիմա ես զբաղված եմ նրա նկարը նկարելով, որը դու կարող ես տեսնել»։ Այնուամենայնիվ, պահպանվել է նաև ներկի բծերով վնասված վիմագրությունը։ Կրոնական թեմաներով աշխատանքները բացառություն են վան Գոգի նկարներում։ Կա նաև տարբերակ, որ հիվանդ ու «անհասկանալի» վան Գոգը այս կտավում համեմատել է իրեն տառապյալ Քրիստոսի հետ։ Նա այս թեմայով գրել է իր նամակներում. «Ես անտարբեր մարդ չեմ, և այս ընթացքում դաժանության ու Աստծուն ծառայելու մտքերը ժամանակ առ ժամանակ ինձ մխիթարում են բերում»։ Շատերը նաև շեշտում են կարմիր մորուքով վան Գոգի և «Պիետա» նկարում Քրիստոսի միջև արտաքին նմանությունը։
Վան Գոգի «Պիետա» նկարն ամբողջովին համապատասխանում է Դելակրուայի ստեղծագործությանը։ Սակայն Վինսենթի ընտրած գունային գամման անհանգստացնող է, կապտադեղին։ Երանգների նման համադրությունը ցույց է տալիս նկարչի դեպրեսիան, դեպրեսիայի հակումը, խոցելիությունը։ Հենց այդ վիճակում, ամենայն հավանականությամբ, Վան Գոգը գտնվել է կյանքի վերջին տարիներին։ Նկարիչը «Պիետան» նկարել է ինքնասպանությունից մեկ տարի առաջ, սակայն հոգեկան անդառնալի փոփոխությունները երևացել են դեռևս այդ ժամանակ։ Վան Գոգի կյանքը ուսումնասիրողները մտածում են, որ նրա միակ կրոնական նկարում նա նկարել է իրեն՝ միայնակ, չհասկացվող և տառապող՝ նվիրելով իր կյանքը Աստծուն և արվեստին։


== Ծանոթագրություններ ==
Աթարյան

Աթարյան, հայկական ազգանուն։


== Ազգանունը կրողներ ==


== Ծանոթագրություններ ==
Երաժշտության և թատրոնի թանգարան

Երաժշտության և թատրոնի թանգարան (շվեդերեն՝ Scenkonstmuseet, անգլ.՝ Music and Theater Museum), Ստոկհոլմում գտնվող Շվեդիայի թատրոնի, խորեոգրաֆիայի և երաժշտական գործիքների պետական թանգարան։


== Պատմություն ==
Թանգարանը հիմնադրվել է 1899 թվականին «Երաժշտության պատմության թանգարան» (շվեդերեն՝ Musichistoriska museet) անվանումով։ Ցուցադրության համար նվերների և նվիրատվությունների միջոցով հավաքելով մոտ 200 գործիք՝ թանգարանը հանրության համար բացվեց 1901 թվականին։ 1930 թվականին տրեստի ձևով թանգարանը զուգորդվել է Թագավորական երաժշտական ակադեմիայի հետ և ստացել պետական ֆինանսավորում։ 1981-2010 թվականներին թանգարանն ընդգրկվել է «Ազգային երաժշտական հավաքածուներ» նոր պետական կառույցում և անվանվել է «Երաժշտության թանգարան», 2010-2014 թվականներին այն անվանվել է «Երաժշտության և թատրոնի թանգարան» (շվեդերեն՝ Musik-och teatermuseet): 2014-2017 թվականների վերանորոգումից հետո վերակազմավորվել է։ Ժամանակակից անվանումը կրում է 2017 թվականից։


== Շենք ==
1979 թվականից թանգարանը գտնվում է Ստոկհոլմի Sibyllegatan 2 փողոցում գտնվող նախկին թագավորական հացաբուլկեղենի շենքում՝ Թագավորական դրամատիկական թատրոնի հարևանությամբ։ 17-րդ դարում կառուցված շենքը Ստոկհոլմի ամենահին արդյունաբերական շենքն է։ 1935 թվականից այն հանդիսանում է ազգային հուշարձան։


== Գործունեություն ==
Թանգարանի հիմնադրամը համատեղել է երաժշտական գործիքների հավաքածուները (մոտ 6000), տիկնիկներ և թատրոնի բեմիրեր (կոստյումներ, դեկորացիաներ և այլն)։ Թանգարանում անցկացվում են ցուցահանդեսներ, կազմակերպում համերգներ, ներկայացումներ և ինտերակտիվ դասընթացներ։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Կանցոն

Կանցոն (իտալերեն՝ canzone – երգ), աշխարհիկ իմիտացիոն-պոլիֆոնիկ բազմաձայն պիես Վերածննդի դարաշրջանում։ 16-17-րդ դարում եղել են ժողովրդական երգին մոտ, առավելապես աշխարհիկ բովանդակության, պարզ բազմաձայն երգեր։ 
Զարգացել է 16-րդ դարում (սկզբում՝ որպես վոկալ կանցոնի փոխադրում)։ 16-րդ դարիի վերջից գրել են նաև գործիքային կանցոններ։ Հետագայում՝ հոմոֆոն երաժշտության զարգացման ընթացքում, տարածվել է միաձայն կանցոնը՝ գործիքի նվագակցությամբ։ Այդ ձևը պահպանվել է 19-20-րդ դարերի գործիքային կանցոնում՝ իր երգուն մեղեդիով («երգ առանց խոսքի»)։ 
Երբեմն «կանցոն» են անվանում վոկալ և գործիքային քնարական պիեսները (հատվածներ՝ օպերաներից, սիմֆոնիաների, կոնցերտների մասեր)։ 
Կանցոնի փոքր տեսակը կոչվում է կանցոնետ։


== Պատմություն ==
Առավել տարածված և ունիվերսալ ժանր է եղել տրուբադուրների պոեզիայում, որը հետագայում ընդունվել է գալիցիա-պորտուգալացի բանաստեղծների կողմից։ Իտալացի բանաստեղծները նույնպես որպես հիմք ընդունել են պրովանսական կանցոնը, բայց արդեն 14-րդ դարի սկզբին նրանք վերաիմաստավորել են դրա չափանիշը՝ համաձայն իրենց մայրենի լեզվի առանձնահատկությունների։ Դանթեն իր տրակտատներում նկարագրվել է իտալական կանցոնի կոմպոզիցիոն առանձնահատկությունները (օրինակներով). առավել հայտնի են Պետրարկայի բանաստեղծական կանցոնները։ Պրովանսական կանցոնի ձևը նաև ծառայում էր որպես մինեզինգերների և մայսեզինգերների կանցոնների նախատիպ։


== Ծանոթագրություններ ==


== Գրականություն ==
Ինգուշեթիայի Հանրապետություն

Ինգուշեթիայի Հանրապետություն (ռուս.՝ Республика Ингушетия, ինգուշերեն՝ Гlалгlай Мохк, Гlалгlайче), Ռուսաստանի Դաշնության կազմում գտնվող հանրապետություն։ Ընդգրկված է Հարավային դաշնային տարածաշրջանի կազմում։  Մայրաքաղաքը Մագասն է։ Արևմուտքում սահմանակցում է Հյուսիսային Օսիային, արևելքում՝ Չեչնիային, հարավում՝ Վրաստանին։ Հիմնադրվել է 1992 թվականի հունիսի 4-ին։


== Ծանոթագրություններ ==
Լևոն Շարաֆյան

Լևոն Սերգեյի Շարաֆյան (փետրվարի 17, 1947(1947-02-17), Երևան, Հայկական ԽՍՀ, ԽՍՀՄ), հայ դերասան, ՀԽՍՀ վաստակավոր արտիստ (1987)։


== Կենսագրություն ==
1965-1970 թվականներին սովորել է Երևանի գեղարվեստա-թատերական ինստիտուտի դերասանական և ռեժիսորական բաժիններում։ 1970-1972 թվականներին աշխատել է Կիրովականի Աբելյանի անվան պետական թատրոնում։ Բեմադրել է Ուստնովի և Տաբակովի «Ձյունանուշիկն ու 7 թզուկները», Պապայանի «Երևանյան վարդեր», Ֆրանկի «Շրջադարձ» պիեսները։ 1972-2001 թվականներին եղել է Երևանի Հրաչյա Ղափլանյանի անվան դրամատիկական թատրոնի դերասան։ 2001 թվականից բնակվում է ԱՄՆ-ի Լոս Անջելես քաղաքում։ 2016 թվականից Հայաստանի ազգային մշակութային հեռուստաընկերության մրցանակաբաշխության մասնագիտական ժյուրիի անդամ է։


== Դերերը թատրոնում ==
«Համլետ»` Պոլոնիուս
«Ռոﬔո և Ջուլետ»` Կապուլետ
«Կարﬕր և սպիտակ վարդեր»` Բոֆֆորտ
«Ռիչարդ 3-րդ»` Հաստինգս
«Հուլիոս Կեսար»` Անտոնիուս
«Ավտոբուս»` Խելացի
«Մեծ լռություն»` Ողուզ Բեյ
«Հիսուս Նազովրեցի»` Կայափա
«Չաօ»` Մարտինե
«Մեծապատիվ մուրացկաններ»` Մանուկ աղա
«Մոռանալ Հերոստրատին»` Տիսսաֆերն


== Դերերը ֆիլմերում ==
«Հեղկոﬕ նախագահը»
«Կյանքի լավագույն կեսը»
«Շնչառություն»
Որտե՞ղ էիր, մարդ աստծո
Քանի դեռ ապրում ենք…
«Աստղային ամառ» (Սուրեն)
«Մենավոր ընկուզենի»
«Կարոտ»
«Լաբիրինթոս»
«Կիսակայարան»
«Մեր բակը»
«Էմիգրանտներ»
«Լոս»
«Մեղավորներ»
«Բացի՛ր աչքերդ»


== Ընտանիք ==
Կինը՝ Ռուզան Մուրադյան (1984, ապրիլի 26 ) (1 երեխա)
Կինը՝ Նելլի Դանիելյան	(1969 - 1972) (2 երեխա)
Որդին՝ Արման Շարաֆյան
Որդին՝ Արթուր Շարաֆյան
Որդին՝ Միքայել Շարաֆյան


== Ծանոթագրություններ ==
1105

1105 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1105 թվականն է, 
XII դարի 5-րդ տարին։


== Դեպքեր ==


== Ծնունդներ ==


== Մահեր ==
Հունիսի 3 - Գրիգոր Բ Վկայասեր, Ամենայն Հայոց Կաթողիկոս (1066 - 1105)
Գրիգորևո (գյուղ, Լեխմինսկոե գյուղական բնակավայր)

Անվան այլ կիրառումների համար տե՛ս՝ ԳրիգորևոԳրիգորևո (ռուս.՝ Григорьево), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ագուասկալիենտես (նահանգ)

Ագուասկալիենտես, Մեքսիկայի 31 նահանգներից մեկը։ Գտնվում է Մեքսիկայի Հանրապետության կենտրոնական մասում։ Վարչական կենտրոնը համարվում է Ագուասկալիենտես քաղաքը։ Ըստ 2010 թվականի մարդահամարի տվյալների, նահանգի բնակչությունը կազմում է 1 184 996 մարդ։ Այս ցուցանիշով Մեքսիկայի նահանգների մեջ նա գրավում է 27-րդ տեղը։ Պաշտոնական լեզուն համարվում է իսպաներենը, սակայն քիչ քանակությամբ տարածված են նաև պորտուգալերենը և անգլերենը։
Տարածքը կազմում է 5 589 կմ²։ Այս ցուցանիշով Մեքսիկայում գրավում է 28-րդ տեղը։ Նահանգը բազմազգ է։ Այստեղ կան այնպիսի ազգային փոքրամասնություններ, ինչպիսիք են ացտեկները, ամերիկացիները, իսպանացիները, արգենտինացիները և մյուս հնդկացիական որոշ ցեղեր։ Բնակչության ճնշող մեծամասնությունը դավանում է քրիստոնեության կաթոլիկ ուղղությունը։ Կաթոլիկները կազմում են ամբողջ բնակչության 95,6 %-ը։ Քրիստոնեության մյուս ուղղությունների հետևորդները (ուղղափառ, բողոքական) կազմում են ընդամենը 0,7 %-ը։ Չնչին տոկոսային հարաբերություն են կազմում բուդդայականները և մուսուլմանները, ովքեր չեն հասնում 0,1 %-ի։
Պաշտոնապես նահանգը կոչվում է նաև Ազատ և անկախ Ագուասկալիենտես նահանգ։ Նահանգի կառավարչը Կարլոս Լոսանդո դե լա Տորրեն է (իսպ.՝ Carlos Lozano de la Torre), ով իր պաշտոնը ստացել է 2010 թվականի դեկտեմբերի 1-ին։


== Բնակչություն ==
 Նահանգի բնակչություն

Տվյալներ։ INEGIԲնակչություն։ 1,184,996
Միջին տարիք։ 24 years
Բնակչության ընդհանուր աճ։ 2.2%
Ուրբանիզացիա։ 722,250
Մայրենի լեզվով խոսացողներ։ 1,436
Իսպաներեն չիմացողներ։ 41879 թվական — 140 430 մարդ
1968 թվական — 316 000 մարդ
2000 թվական — 943 500 մարդ
2008 թվական — 1 184 996 մարդ
2010 թվական — 1 184 996 մարդ.


== Վարչական բաժանում ==


== Ծանոթագրություններ ==


== Արտաքին հղումներ ==

Estado de Aguascalientes — state government website.
Aravelaguascalientes.com: Aguascalientes tourism website Archived 2010-03-15 at the Wayback Machine.
Flickr: photo set of the City of Aguascalientes — in Aguascalientes state.
Fotos y Mensajes de Aguascalientes Archived 2021-11-20 at the Wayback Machine.
Բարանովկա (գյուղ, Միխայլովսկի շրջան)

Անվան այլ կիրառումների համար տե՛ս՝ ԲարանովկաԲարանովկա (ռուս.՝ Барановка), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2010 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոծուկ

Կոծուկ (լատ.՝ Heracleum), նեխուրազգիներ (հովանոցավորների) ընտանիքի երկամյա կամ միամյա բույսերի ցեղ։


== Կենսաբանական նկարագիր ==

Ցողունի բարձրությունը 1-2 մ է (երբեմն՝ 10-80 սմ)։ Տերևները խոշոր են, փետրաձև, երբեմն՝ պարզ։ Ծաղիկները սպիտակ են կամ դեղնականաչավուն՝ հավաքված բարդ հովանոցում։ Պտուղները ձվաձև են, կլորավուն։ Տերևները խոշոր են, փետրավոր, երբեմն՝ պարզ։ Ծաղիկները սպիտակ են կամ դեղնականաչավուն, հավաքված բարդ հովանոցում։ Պտուղները ձվաձև են, կլոր։


== Տարածում ==
Հայտնի է մոտ 70 տեսակ։ Տարածված է հիմնականում Արևելյան կիսագնդի բարեխառն գոտում, մասամբ նաև (մեկ տեսակը)՝ Հյուսիսային Ամերիկայում։ Հայաստանում կա 5 տեսակ։ Տարածված է Լոռու, Տավուշի, Արագածոտնի, Գեղարքունիքի, Սյունիքի և այլ մարզերում։ Աճում է ալպյան մարգագետիններում, անտառի բացատներում, գետափերին, ժայռաճեղքերում և այլուր։
Հայաստանում տարածված է 7 տեսակ․

Կոծուկ թավոտ (H. trachyloma),
Կոծուկ առաջնասիական (H. antasiaticum),
Կոծուկ ստեպղինատերև (H. pastinaciifolium),
Կոծուկ խնկեղեգային (H. chorodanum) և այլն։


== Նշանակություն ==
Դեղաբույս է. պարունակում է եթերայուղեր, ֆուրոկումարինային և կումարինային միացություններ, C վիտամին, ֆիտոնցիդներ։ 
Շատ տեսակների տերևները, ցողունները և մատղաշ ընձյուղները ուտում են։ Օգտագործվում է հում և թթու դրած։ Հարուստ է եթերայուղերով։ Կան նաև դեկորատիվ տեսակներ։ Կիրառվում է օծանելիքի արտադրության մեջ։ Մատղաշ ցողուններն ու տերևակոթուններն ուտելի են։ Սերմերից ստացված սպիրտը բժշկության մեջ օգտագործում են որպես հակատրիխոմոնադային միջոց։


== Վտանգներ ==

Սոսնովսկու կոծուկի (Heracléum sosnówskyi) հյութը պարունակում է ֆուրանոկումարինների խմբի լուսազգայուն միացություններ, որոնք ուլտրամանուշակագույն լույսի ազդեցության ներքո ընդունակ են խիստ վնասել մաշկի հյուսվածքները։ Վնասվածքը տեղի է ունենում բջջիջների ԴՆԹ մակարդակի վրա, պահանջում է երկարատև բուժում և միշտ չէ, որ անհետ վերանում է։ Բույսի տերևների հետ շփումից հետո, հատկապես արևոտ օրերին, մաշկի վրա կարող է առաջանալ ուժեղ այրվածք։ Առանձնահատուկ վտանգն այն է, որ բույսի շփումը մաշկի հետ ոչ մի տհաճ զգացողություն անմիջապես չի առաջացնում։ Այրվածքը կարող է հայտնվել ընդհուպ մի քանի օր հետո (եթե կոծուկի խայթոցների պահին եղանակը եղել է ամպամած)։
Հայտնի են դեպքեր, երբ կոծուկի ցողունները որպես խաղալիք հեռադիտակ օգտագործած երեխաները զրկվել են տեսողությունից։
Լուն Վոժ (Լիստվենիչնայայի վտակ)

Անվան այլ կիրառումների համար տե՛ս՝ Լուն Վոժ (այլ կիրառումներ)Լուն Վոժ (ռուս.՝ Лун-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լիստվենիչնայա գետի ձախ ափին՝ 30 կմ հեռավորության վրա։ Գետի երկարությունը կազմում է 14 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000064631
Կոդը ըստ հիդրոլոգիական հետազոտության (ՌԴ) — 103006463
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Զուզա (անձնանուն)

Զուզա, հայկական իգական անուն։ Առաջացել է հայերեն զուզա բառից, որն արծաթե դրամի տեսակի անուն է։ Գործածվել է 10-րդ դարում։


== Գործածություններ ==
Զուզա, մայր Հովհաննես քահանային, ով 1260 թվականին մի այգի է նվիրել Մակարավանքին։
Զուզա, մայր (կամ կին) Մխիթարի, ով Նորատուս գյուղի առաջնորդն էր։


== Ծանոթագրություններ ==
Նունե Եսայան

Անվան այլ կիրառումների համար տե՛ս՝ Եսայան (այլ կիրառումներ)Նունե Մարտիկի Եսայան (օգոստոսի 5, 1969(1969-08-05), Երևան, Հայկական ԽՍՀ, ԽՍՀՄ), հայ էստրադային երգչուհի, ՀՀ վաստակավոր արտիստ։


== Կրթություն ==
Ավարտելով միջնակարգ դպրոցը՝ 1986 թվականին ընդունվել է Երևանի պոլիտեխնիկական ինստիտուտ։ Զուգահեռ հաճախել է ժողովրդական երգերի սիրողական խումբ։ 1987 թվականին որոշել է փոխել մասնագիտական ուղղությունը և 1988 թվականին ընդունվել է Երևանի ջազային և էստրադային արվեստի պետական քոլեջ։
Առաջին ուսուցիչներն են եղել ջազային երգչուհի Տաթևիկ Հովհաննիսյանը և կոմպոզիտոր Արթուր Գրիգորյանը։ 1990 թվականին ավարտելով քոլեջը՝ ընդունվել է Կոնստանտին Օրբելյանի ղեկավարած Հայաստանի պետական էստրադային նվագախումբ որպես մեներգչուհի։ Մասնակցել է բազմաթիվ տեղական և միջազգային մրցույթների ու արժանացել պատվավոր մրցանակների։
1993-1995 թթ. երաժշտական գործունեություն է ծավալել Սիրիայում։
Թողարկել է ավելի քան 10 ձայնասկավառակ, նկարահանել է ավելի քան 20 տեսահոլովակ։ Մենահամերգներով հանդես է եկել Հայաստանում և արտասահմանյան բազմաթիվ երկրներում։ Երգացանկում գերակշիռ մաս են կազմում ժողովրդական երգերը։


== Հասարակական-քաղաքական գործունեություն ==
2013 թվականի ապրիլին ՀՀ կառավարության նիստում որոշում էր կայացվել Երևանի թիվ 53 դպրոցի երրորդ հարկաբաժնից 500 քմ տարածք անհատույց տրամադրել «Նունե Եսայան» բարեգործական հիմնադրամին։ 2019 թ. հոկտեմբերին այդ որոշումն ուժը կորցրած է ճանաչվել։
2019 թ. դեկտեմբերին միացել է «Ի աջակցություն Ռոբերտ Քոչարյանի» ստորագրահավաքն իրականացնողներին։ Ի պատասխան քննադատություններին՝ նշել է. «Ես նախագահի համար եմ ստորագրել և լավ եմ արել»։


== Մրցանակներ, պարգևներ ==
2006 թվականին ՀՀ Նախագահի հրամանագրով նրան շնորհվել է ՀՀ վաստակավոր արտիստի կոչում։


== Սկավառակագրություն ==
Կավարը մեր (1998)
Who Knows (1999)
World (2000)
Նունե (2001)
Love (2002)
Սայաթ-Նովա (2003)
Me (2004)
Nune: International Album (2005)
Դլե յաման (2006)
Sold Out (2012)


== Ծանոթագրություններ ==
(533) Սարա

(533) Սարա (անգլ.՝ Sara), աստերոիդ աստերոիդների հիմնական գոտում։ Հայտնաբերվել է 1904 թվականի ապրիլի 19-ին Ռայմոնդ Դուգանի կողմից Հայդելբերգում։
Միջին հեռավորությունը Արեգակից կազմում է 2,980304 ա. մ., առավելագույնը մոտենում է 2,8453 ա. մ. հեռավորության վրա և հեռանում 3,1153 ա. մ.։ Արեգակի շուրջ մեկ ամբողջական պտույտ է կատարում 1879,27 երկրային օրվա ընթացքում, իր ուղեծրով շարժվելով միջինում 0,191564 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,56° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(533) Սարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օպերային թատրոնի շենքը (նկար)

«Օպերային թատրոնի շենքը», «Օպերային թատրոնի շենքը. Երևան», Ռաֆայել Շիշմանյանի 1950 թվականին ստեղծած կտավը, որը գտնվում է Հայաստանի ազգային պատկերասրահում:


== Պատմություն ==
Գեղանկարիչ, տեսաբան Ռաֆայել Շիշմանյանը հայտնի է Ֆրանսիայի հարավի քաղաքային և գյուղական գողտրիկ բնանկարներով: 1947 թվականին հայրենիքում հաստատված արվեստագետը հետպատերազմյան Երևանի վերափոխման ականատեսներից էր: Վերակառուցվող մայրաքաղաքը բազմաթիվ արվեստագետների ներշնչանքի աղբյուր էր: Շիշմանյանի այս շրջանի  երևանյան պատկերները փաստավավերագրական բնույթ են կրում: Նման գործերից մեկն էլ Ալեքսանդր Սպենդիարյանի անվան օպերայի և բալետի ազգային ակադեմիական թատրոնի դեռևս անավարտ շենքի և նրա շրջակայքի համայնապատկերն է: Կառույցի հեղինակը Երևանի գլխավոր ճարտարապետ Ալեքսանդր Թամանյանն է: Ճարտարապետական նախագիծը 1937 թվականին  Փարիզի համաշխարհային ցուցահանդեսի Մեծ ոսկե մեդալի է արժանացել: Գլխավոր պլանի համաձայն` մշակութային այս կառույցը մայրաքաղաքի կենտրոնի առանցքային դերն էր ստանձնելու՝ կապելով ապագա Հյուսիսային պողոտան և Հանրապետության հրապարակը:


== Ծանոթագրություններ ==